
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative privind aprobarea unor măsuri fiscale pentru stimularea consumului și relansarea activității economice, trimisă spre dezbatere în fond cu adresa nr. PLx.544/2014 din 8 decembrie 2014, înregistrată sub nr. 4c-2/635 din 9 decembrie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN
Parlamentul  României

RAPORT

asupra propunerii legislative privind aprobarea unor măsuri fiscale 

pentru stimularea consumului și relansarea activității economice
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere cu propunerea legislative privind aprobarea unor măsuri fiscale pentru stimularea consumului și relansarea activității economice, trimisă spre dezbatere în fond cu adresa nr. PLx.544/2014 din 8 decembrie 2014.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 02 decembrie 2014.

La întocmirea raportului s-a avut în vedere, avizul negativ al Comisiei juridice, de disciplină și imunități, avizul favorabil al Comisiei pentru agricultură, silvicultură, industrie alimentară și servicii specifice, avizul negativ al Comisiei pentru industrii și servicii şi avizul favorabil al Consiliului Legislativ.
Propunerea legislativă supusă dezbaterii are ca obiect de reglementare reducerea cotei standard a taxei pe valoarea adăugata, cu doua puncte procentuale, începând cu data de 1 ianuarie 2015, respectiv cu trei puncte procentuale, începând cu data de 1 ianuarie 2016, precum si reducerea unor cote de TVA pentru anumite alimente de baza si servicii.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 08 septembrie 2015.
La lucrările comisiei şi-au înregistrat prezenţa 31 deputaţi din totalul de 32 de membrii ai comisiei.

La dezbaterea propunerii legislative au participat reprezentanţi ai Ministerului Finanțelor Publice.
În urma examinării propunerii legislative privind aprobarea unor măsuri fiscale pentru stimularea consumului și relansarea activității economice şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor respingerea acesteia deoarece începând cu anul 2016 intră în vigoare noul Cod fiscal.
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU

